মানিকগঞ্জ : সাটুরিয়া উপজেলায় বন্যার কারণে ৮০টি প্রাথমিক বিদ্যালয়ের শিক্ষার্থীদের দ্বিতীয় সাময়িক পরীক্ষা স্থগিত ঘোষণা করা হয়েছে। কয়েকটি বিদ্যালয়ে বন্যার পানি ঢুকে পড়ায় এ পরীক্ষা স্থগিত করা হয়েছে বলে প্রাথমিক শিক্ষা অফিস জানিয়েছে। যমুনার পানি বৃদ্ধি পাওয়ায় সাটুরিয়ার ধলেশ্বরী ও কালিগঙ্গা নদীর পানি বিপৎসীমার ওপর দিয়ে প্রবাহিত হলে সাটুরিয়া নিম্মাঞ্চল প্লাবিত হয়। সাটুরিয়া উপজেলা প্রাথমিক শিক্ষা কর্মকর্তা সাবেরা সুলতানা জানান, ১৯ আগস্ট থেকে উপজেলার সব বিদ্যালয়ে একযোগে দ্বিতীয় সাময়িক পরীকা শুরু হওয়ার কথা ছিল। কিন্তু বিদ্যালয়ের মাঠ ও রাস্তা তলিয়ে যাওয়ায় পরীক্ষা স্থগিত করা হয়েছে বলে জানান তিনি।